cyanic-selkie/wikianc huggingface dataset:
শমসের গাজী
শৈশব
ফেনীর ছাগলনাইয়া থেকে গ্র্যান্ড ট্র্যাংক রোড ধরে ৭ কিলোমিটার চট্টগ্রামের দিকে গেলেই সামনে পড়ে কৈয়ারা বাজার। এখানে গ্রামটির নামও কৈয়ারা। এই কৈয়ারা গ্রামটি কৈয়ারা বিবির নামানুসারে রাখা হয়েছে। আর কৈয়ারা বিবি হচ্ছেন শমসের গাজীর মা। শমসের গাজীর পিতা পীর মোহাম্মদ একজন খাজনা আদায়কারী ছিলেন। পীর মোহাম্মদ তার সহোদর আবদুল্লাহ খাঁ এর সাথে (মতান্তরে আবদুল্লাহ খাঁ এর অধীনে) নোয়াখালী জেলার বেগমগঞ্জ উপজেলার বজরা কাছারিতে কাজ করতেন। কোনো এক কারণে তিনি কাজ ছেড়ে দিয়ে স্ত্রীকে নিয়ে বেদরাবাদ এলাকায় চলে আসেন। আর্থিক কষ্টে তিনি যখন দিশেহারা তখন নিজকুঞ্জরা মৌজার দানশীল ব্যক্তি নাসির মন চৌধুরী তাকে আশ্রয় দেন। সেই বাড়িতেই শমসের গাজী ভূমিষ্ট হন। শমসের গাজীর বাল্যকাল ছিল বৈচিত্র্যময়। অতি অল্প বয়সে তিনি পিতৃহারা হন। অভাবের সংসার সত্ত্বেও বালক শমসের ছিলেন খুবই দুরন্ত স্বভাবের। একদিন মায়ের বকুনি খেয়ে তিনি ফেনী নদীর তীরে বসে কাঁদছিলেন। তখন শুভপুরের তালুকদার জগন্নাথ সেন শমসেরকে দেখতে পান। দয়াপরবশ হয়ে তিনি শমসেরকে শুভপুর নিয়ে যান। শুভপুরের তালুকদারের কোনো সন্তান ছিল না। সেখানে স্নেহ-মমতার মধ্যে বেড়ে উঠতে থাকেন শমসের গাজী। লেখাপড়ার পাশাপাশি কুস্তি, লাঠিখেলা, তীর-ধনুক চালনায় পারদর্শী হয়ে ওঠেন। এছাড়াও তিনি বিভিন্ন বিষয়ে হাতে-কলমে তালিম নিতে থাকেন।
জমিদারি লাভ
তালুকদার জগন্নাথ সেনের মৃত্যুর পর যুবক শমসের গাজী শুভপুরের খাজনা আদায় শুরু করেন। শুরু হয় তার উত্থান। সে সময় তিনি চোর ডাকাত ও জলদস্যুদের রুখতে এক শক্তিশালী বাহিনী গড়ে তোলেন। গাজীর এই বাহিনীর সেনাপতি ছিল তার জ্ঞাতি ভাই ছাদু পালোয়ান। ১৭৩৯ সালের দিকে ত্রিপুরার মহারাজের সেনাপতি শমসের গাজীর এলাকায় প্রবেশ করলে সেনাপতি ছাদু পালোয়ানের প্রতিরোধে তারা ধরাশায়ী এবং বন্দি হন। ত্রিপুরার মহারাজ তার সেনাপতির মুক্তির শর্তে গাজীকে দক্ষিণশিকের বৈধ জমিদার হিসেবে স্বীকৃতি দেন। শমসের গাজী ছিলেন প্রজাদরদি। পাহাড়িয়া ঢলে ফসলের ব্যাপক ক্ষতি হলে তিনি কৃষকের এক বছরের খাজনা মওকুফ করে দেন এবং পরবর্তী তিন বছর মহারাজের রাজকোষে খাজনা দেয়া সম্ভব নয় বলে জানিয়ে দেন। এতে ত্রিপুরা মহারাজ ক্ষিপ্ত হয়ে প্রায় ৭ হাজার সৈন্য পাঠায় গাজীকে উচ্ছেদ করার জন্য। ফল হয় বিপরীত। শোচনীয় পরাজয়ে প্রাসাদ ছেড়ে জঙ্গলে আত্মগোপন করেন। ত্রিপুরা রাজ্যের বিরাট অংশ শমসের গাজীর করতলে এসে যায়। শমসের গাজীর রাজত্বকালে ত্রিপুরার রাজধানী উদয়পুরেই ছিল। তবে তিনি বেশিরভাগ সময় রঘুনন্দন পাহাড়ের পাদদেশে ফেনী নদীবেষ্টিত জগন্নাথ-সোনাপুরস্থ চম্পকনগরে তার প্রধান কেল্লা ও রাজপ্রাসাদে থাকতেন।
স্মৃতি ও কীর্তির নিদর্শন
ছাগলনাইয়ার চম্পকনগরে ভারতের সীমান্ত এলাকাটি শমসের গাজীর স্মৃতি বিজড়িত স্থান। এখানে রয়েছে শমসের গাজীর সুড়ঙ্গ, শমসের গাজীর দীঘি এবং আরও অনেক কিছু। তবে তার প্রাসাদসহ অন্য অনেক গুরুত্বপূর্ণ স্থাপনার ধ্বংসাবশেষ ভারতের ত্রিপুরার মধ্যে ভাগ হয়ে রয়ে গেছে।
নির্মমভাবে হত্যা
শুরু হয় আরেক লড়াই। চম্পকনগর যুদ্ধে পরাজিত হয়ে বন্দী হলেও আবার পালিয়ে আত্মগোপনে চলে যান। একদিকে তিনি অকুতোভয় বীর, প্রজাদরদি রাজা, বিজ্ঞ রাজনীতিবিদ, অন্যদিকে মনকাড়া বাঁশিওয়ালা। গভীর রাতে বাঁশির সুর শুনে বেরিয়ে আসেন আত্মগোপন থেকে। অমীমাংসিত থেকে যায় তার মৃত্যু।
মার্তিন দেমিচেলিস
মার্তিন গাস্তোন দেমিচেলিস (Martín Gastón Demichelis, ; জন্ম ২০ ডিসেম্বর ১৯৮০) একজন আর্জেন্টিনীয় পেশাদার ফুটবলার যিনি ম্যানচেস্টার সিটির হয়ে সেন্ট্রাল ডিফেন্ডার হিসেবে খেলেন। অবশ্য তিনি মাঝেমাঝে ডিফেন্সিভ মিডফিল্ডার হিসেবেও খেলেন।
দেমিচেলিস তার ক্যারিয়ারের অধিকাংশ সময় কাটিয়েছেন জার্মান ক্লাব বায়ার্ন মিউনিখে (৭টি পুরো মৌসুম ও ১টির অর্ধেক)। সেখানে তিনি ক্লাবটির হয়ে ১১টি প্রধান শিরোপা জিতেছেন। এছাড়া তিনি স্বদেশী ক্লাব রিভার প্লেত, এবং স্পেনীয় ক্লাব মালাগার হয়েও খেলেছেন।।
ক্রোয়েশিয়ার ইতিহাস
ক্রোয়েশিয়ার ইতিহাস ৭ম শতাব্দীতে দুই ডিউক শাসিত অঞ্চল, তথা ক্রোয়েশিয়ার ডিউক শাসিত অঞ্চল ও প্যানোনিয়ান ক্রোয়েশিয়ার ডিউক শাসিত অঞ্চল, যা ক্রোয়েশিয়া রাজ্যে একত্রীত হয় ও বর্তমান স্বাধীন ক্রোয়েশিয়ার ঘটনাবলি বিবৃত করে। একত্রীত ক্রোয়েশিয়া রাজ্যর ব্যপ্তি ছিল ৯২৫ থেকে ১৯১৮ খ্রিষ্টাব্দ পর্যন্ত। ১শ শতাব্দী থেকে ক্রোয়েশিয়া রাজ্য হাঙ্গেরি রাজ্যের সাথে ব্যক্তিগত সংঘ গড়ে তোলে। এটি বান ও সাবোরের অধীনের ভিন্ন রাজ্য ছিল, কিন্তু হাঙ্গেরি, নাপোলি ও হাবসবুর্গ-সহ পার্শ্ববর্তী শক্তিশালী দেশ থেকে অভিজাত রাজবংশগুলোকে নির্বাচিত করত।
১৫শ থেকে ১৭শ শতাব্দীতে উসমানীয় সাম্রাজ্যে দেশটি তিক্ত সংকটে জর্জরিত ছিল। বিংশ শতাব্দীর দীর্ঘ সময় যুগোস্লাভিয়ার সাথে যুক্ত থাকার পর ১৯৯১ সালে ক্রোয়েশিয়া স্বাধীনতা লাভ করে।
প্রাগৈতিহাসিক ক্রোয়েশিয়া
বর্তমানে ক্রোয়েশিয়া হিসেবে পরিচিত এলাকাটিতে প্রাগৈতিহাসিক যুগেও জনবসতি ছিল। উত্তর ক্রোয়েশিয়ার ক্রাপিনা এলাকা থেকে মধ্য পুরা প্রস্তর যুগের নিয়ানডার্থালদের ফসিল উদ্ধার করা হয়। দেশটির সমগ্র অঞ্চলে নব্য প্রস্তর যুগ ও তাম্র যুগের সংস্কৃতির কিছু অবশিষ্টাংশ পাওয়া যায়। উত্তর ক্রোয়েশিয়ার নদী উপত্যকায় অধিকাংশ প্রাচীন নির্দশন পাওয়া যায় এবং আবিষ্কৃত উল্লেখযোগ্য সংস্কৃতির মধ্যে রয়েছে স্ত্রারচেভো, ভুচেদোল, ও বাদেন সংস্কৃতি। ইলিরীয় হলস্টাট সংস্কৃতি ও কেল্টীয় লা তেনে সংস্কৃতি লৌহ যুগের চিহ্ন বহন করে।
প্যানোনিয়া ও দালমাতিয়া রোমান প্রদেশ
খ্রিষ্টপূর্ব ৪র্থ শতাব্দী থেকে খ্রিষ্টপূর্ব ২২০-এর দশকের ইলিরীয় যুদ্ধ পর্যন্ত দালমাতিয়া ইলিরীয় রাজ্যের উত্তর অংশ ছিল এবং খ্রিষ্টপূর্ব ১৬৮ অব্দে রোমান প্রজাতন্ত্র প্রতিষ্ঠিত হলে নেরেৎভা নদীর দক্ষিণে এটি আশ্রিত রাজ্য হিসেবে যুক্ত হয়। আনুমানিক খ্রিষ্টপূর্ব ৩২-২৭ অব্দে ইলিরিকাম প্রদেশ প্রতিষ্ঠিত হওয়ার আগে নেরেৎভা নদীর উত্তরের এলাকা রোমানদের দখলে চলে আসে।
দালমাতিয়া অঞ্চল রোমান ইলিরিকাম প্রদেশের অংশ হয়ে ওঠে। ৬ থেকে ৯ খ্রিষ্টাব্দে দালমাতীয়রা প্যানোনীয়দের সাথে মিলে কয়েকটি বিদ্রোহ করে, কিন্তু তা ব্যর্থ হয় এবং ১০ খ্রিষ্টাব্দে ইলিরিকাম প্যানোনিয়া ও দালমাতিয়া প্রদেশে বিভক্ত হয়ে যায়। দালমাতিয়া প্রদেশে দিনারিক আল্পসের সমভূমি ও পূর্ব আদ্রিয়াতিক উপকূল অন্তর্গত ছিল। দালমাতিয়ায় রোমান সম্রাট দোক্লেতিয়ান জন্মগ্রহণ করেন, যিনি ৩০০ খ্রিষ্টাব্দে সম্রাট পদ থেকে অব্যহতি নেওয়ার পর সালোনায় একটি বিশাল প্রাসাদ নির্মাণ করেন। এই প্রাসাদটিকে কেন্দ্র করে পরবর্তী কালে শহরটি গড়ে উঠে।
প্রারম্ভিক মধ্যযুগীয় ক্রোয়েশিয়া
১০ম শতাব্দীর বাইজেন্টিনীয় সম্রাট সপ্তম কনস্তান্তিনের দে আদমিনিস্ত্রান্দো ইমপেরিও অনুসারে ক্রোটরা সপ্তম শতাব্দীর শুরুতে দক্ষিণ পোল্যান্ড ও ক্রাকফের দক্ষিণাংশ থেকে বর্তমান ক্রোয়েশিয়ায় আসে। তবে এই দাবীটি অমীমাংসিত এবং অন্যান্য অনুসিদ্ধান্ত অনুসারে এই ঘটনা ৬ষ্ঠ থেকে ৯ম শতাব্দীর মধ্যে সংগঠিত হয়েছিল। ৮১৮ খ্রিষ্টাব্দে আইনহার্ডের সময়পঞ্জি অনুসারে ইতোমধ্যে প্যানোনিয়া ও দালমাতিয়া ডিউকশাসিত এলাকা গঠিত হয়, যা যথাক্রমে লিউদেভিত ও বর্না শাসন করে। এই নথিতেই তৎকালীন ফ্রাঙ্কিয়ার বিশাল রাজ্য হিসেবে ক্রোয়েশীয় এলাকার প্রথম প্রমাণ পাওয়া যায়।
ক্রোয়েশীয় রাজ্য
১১শ শতাব্দীতে চতুর্থ পেতার ক্রেসিমির (১০৫৮-১০৭৪) ও দিমিতার জভোনিমিরের (১০৭৫-১০৮৯) শাসনামলে মধ্যযুগীয় ক্রোয়েশীয় রাজ্য সাফল্যের শিখরে পৌঁছে। ১০৯১ খ্রিষ্টাব্দে দ্বিতীয় স্তিয়েপানের মৃত্যুর পর ত্রপিমিরভিচ রাজবংশের সমাপ্তি ঘটে এবং হাঙ্গেরির প্রথম লাদিস্লাউস ক্রোয়েশীয় সিংহাসনে আসীন হন। এর বিরোধিতার ফলে যুদ্ধ শুরু হয় এবং ১১০২ খ্রিষ্টাব্দে কলমানের অধীনে ক্রোয়েশিয়া ও হাঙ্গেরির মধ্যে ঐক্য গড়ে ওঠে।
আরভিন শিলিংফোর্ড
আরভিন থিওডোর শিলিংফোর্ড (Irvine Shillingford; জন্ম: ১৮ এপ্রিল, ১৯৪৪) ডাবলাঙ্কের ম্যাকোচেরি এলাকায় জন্মগ্রহণকারী ডোমিনিকীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে কম্বাইন্ড আইল্যান্ডস ও উইন্ডওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন আরভিন শিলিংফোর্ড।
প্রথম-শ্রেণীর ক্রিকেট
অবশেষে ১৯৭৬-৭৭ মৌসুমে চমৎকার মৌসুম অতিবাহনের স্বীকৃতিস্বরূপ জাতীয় পর্যায়ে খেলার জন্যে আমন্ত্রিত হন। এ পর্যায়ে তার বয়স ছিল ৩২।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন আরভিন শিলিংফোর্ড। ৪ মার্চ, ১৯৭৭ তারিখে পোর্ট অব স্পেনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৩১ মার্চ, ১৯৭৮ তারিখে জর্জটাউনে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
১৯৭৬-৭৭ মৌসুমে পাকিস্তান দল ওয়েস্ট ইন্ডিজ সফর করে। পাঁচ-টেস্ট নিয়ে গড়া সিরিজের তিনটি খেলায় অংশগ্রহণের মাধ্যমে আন্তর্জাতিক ক্রিকেটে আরভিন শিলিংফোর্ডের খেলোয়াড়ী জীবনের সূত্রপাত ঘটে। মরিস ফস্টারের স্থলাভিষিক্ত হয়েছিলেন তিনি। প্রথম টেস্টে তিনি ছয় নম্বরে ব্যাটিংয়ে নেমে ১৯ রান তুলেন। পাকিস্তানের বিপক্ষে সিরিজের দ্বিতীয় টেস্টের প্রথম ইনিংসে পাঁচ নম্বরে নামেন তিনি ও ৩৯ রান তুলেন। তন্মধ্যে, উদ্বোধনী ব্যাটসম্যান রয় ফ্রেডেরিক্সের সাথে উদ্বোধনী জুটিতে ৮১ রান তুলে দলকে ১৩৬ রানে এগিয়ে যেতে ভূমিকা রাখেন। দ্বিতীয় ইনিংসে তিনি মাত্র দুই রান তুলতে পেরেছিলেন। তাসত্ত্বেও, তার দল ছয় উইকেটের ব্যবধানে বিজয়ী হয়েছিল।
তৃতীয় টেস্টেও আরভিন শিলিংফোর্ডকে রাখা হয়। প্রথম ইনিংসে খানের ক্যাচ নিয়ে পাকিস্তানকে ১৯৪ রানে গুটিয়ে দিতে ভূমিকা রাখেন। শুরুতেই ফ্রেডেরিক্স আউট হলে গর্ডন গ্রীনিজ, ভিভ রিচার্ডস ও আলভিন কালীচরণ ওয়েস্ট ইন্ডিজকে ১৯৩/৩-এ নিয়ে যান। এ পর্যায়ে শিলিংফোর্ড মাঠে নামেন। জর্জটাউনের তৃতীয় টেস্টে ৩১৫ মিনিট ব্যাটিং করে পনেরোটি চার ও একটি ছক্কার সহায়তায় ব্যক্তিগত সেরা ১২০ রানের মনোরম ইনিংস উপহার দেন। দল ২৫৪ রানে এগিয়ে গেলেও ওয়েস্ট ইন্ডিয়ান বোলারদের দূর্বলমানের বোলিংয়ের কারণে পাকিস্তান দল দ্বিতীয় ইনিংসে ৫৪০ রান তুলে ড্রয়ের দিকে নিয়ে যায়।
অস্ট্রেলিয়ার মুখোমুখি
পরের মৌসুমে আবারও ভালোমানের খেলা উপহার দেন। কাস্ত্রিসে লিওয়ার্ড আইল্যান্ডসের বিপক্ষে ব্যক্তিগত সেরা ২৩৮ রান তুলেন। বিশ্ব সিরিজ ক্রিকেটকে ঘিরে ক্যারি প্যাকারের পরিচালনায় বিদ্রোহী দলের অংশগ্রহণের কারণে আবারও খেলার সুযোগ পান। গায়ানায় সফরকারী অস্ট্রেলিয়ার মুখোমুখি হন। কিন্তু, ৩ ও ১৬ রান তুলে আবারও দলের বাইরে অবস্থান করতে হয়।
১৯৭৭-৭৮ মৌসুমে অস্ট্রেলিয়ার বিপক্ষে একটিমাত্র টেস্টে অংশ নেন। এ পর্যায়ে বিশ্ব সিরিজ ক্রিকেটে অংশ নেয়ার ফলে ওয়েস্ট দলে নয়টি পরবর্তন ঘটে। তিনি তিন ও ষোলো রান তুলেন। ঐ খেলায় তার দল তিন উইকেটে পরাজিত হয়। চতুর্থ টেস্টে একই দল রাখা হলেও তাকে বাদ দেয়া হয় ও গায়ানীয় ব্যাটসম্যান ফাউদ বাক্কাসকে দলে রাখা হয়। এছাড়াও, ঐ সিরিজের দুইটি ওডিআইয়ে অংশ নেন। প্রথমটিতে ২৪ রান তুলে ওয়েস্ট ইন্ডিজের জয়ে ভূমিকা রাখেন। তবে, দ্বিতীয়টিতে ১৭ বল মোকাবেলায় ৬ রান তুলে দলের পরাজয়ে অংশীদার হন।
অবসর
আন্তর্জাতিক ক্রিকেট থেকে উপেক্ষিত হলেও ১৯৮১-৮২ মৌসুম পর্যন্ত ওয়েস্ট ইন্ডিজের ঘরোয়া ক্রিকেটে খেলা চালিয়ে যান। তন্মধ্যে, ১৯৮০-৮১ মৌসুমে শেল শীল্ডে কম্বাইন্ড আইল্যান্ডসের শিরোপা বিজয়ী দলের সদস্য ছিলেন। এছাড়াও, পরবর্তী মৌসুমে উইন্ডওয়ার্ড আইল্যান্ডসের সদস্যরূপে চারটি খেলায় অংশ নেন। তবে, চূড়ান্ত মৌসুমটি তার জন্যে সুখকর ছিল না। ১৮.৬৬ গড়ে ১১২টি প্রথম-শ্রেণীর রান তুলেন ও কোন অর্ধ-শতরানের সন্ধান পাননি। তাসত্ত্বেও, শেল শীল্ডে তার দল পয়েন্ট তালিকার দ্বিতীয় স্থানে অবস্থান করেছিল।
তার কাকাতো ভাই গ্রেসন শিলিংফোর্ড ওয়েস্ট ইন্ডিজের পক্ষে আন্তর্জাতিক ক্রিকেটে অংশ নিয়েছেন।
এম আবদুস সোবহান
'''প্রফেসর ড. এম আব্দুস সোবহান''' রাজশাহী বিশ্ববিদ্যালয়ের ২৩ তম উপাচার্য। তিনি ফলিত পদার্থবিজ্ঞান ও ইলেক্ট্রনিক ইঞ্জিনিয়ারিং বিভাগের শিক্ষক। রাজশাহী বিশ্ববিদ্যালয়ে প্রথমবারের মত দুইবার উপাচার্য হিসেবে নির্বাচিত হয়েছেন।
জন্ম
এম আব্দুস সোবহান ১৯৫৩ সালে বাংলাদেশের নাটোর জেলায় জন্মগ্রহণ করেন।
শিক্ষাজীবন
এম আব্দুস সোবহান রাজশাহী বোর্ডের অধীনে মাধ্যমিক ও উচ্চ মাধ্যমিক পাশ করে রাজশাহী বিশ্ববিদ্যালয়ের ফলিত পদার্থবিজ্ঞান (বর্তমানে বিভাগের নাম ইলেক্ট্রিকাল ও ইলেক্ট্রনিক ইঞ্জিনিয়ারিং ) বিভাগে ভর্তি হন। ১৯৭৪ সালে উক্ত বিভাগ থেকে বিএসসি অনার্স পাশ করেন এবং ১৯৭৫ সালে একই বিশ্ববিদ্যালয়ের ফলিত পদার্থবিজ্ঞান ও ইলেক্ট্রনিক (নাম পরিবর্তন হওয়ার পর) বিভাগ থেকে এমএসসি পাশ করেন।
উচ্চশিক্ষা
উচ্চশিক্ষা অর্জনের জন্য এম আব্দুস সোবহান অস্ট্রেলিয়ায় গমন করেন। তিনি অস্ট্রেলিয়ার নিউ-ক্যাসেল বিশ্ববিদ্যালয়ের স্নাতকোত্তর পর্যায়ে গবেষণার জন্য বৃত্তিপ্রাপ্ত হয়েছিলেন। ১৯৯২ সালে উক্ত বিশ্ববিদ্যালয় থেকে পিএইচডি ডিগ্রী লাভ করেন। তার পিএইচডির বিষয় ছিলো Surface Physics।
উপাচার্য পদে নিয়োগ
এম আব্দুস সোবহান ২০১৭ সালের ৭ই মে তিনি দ্বিতীয় বারের মত রাজশাহী বিশ্ববিদ্যালয়ের উপাচার্য হিসেবে নিয়োগ পেয়েছিলেন। ২০২১ সালের ৬ মে তিনি অবসরে যান। এর আগে ২০০৯ সালের ২৬ ফেব্রুয়ারি থেকে ২০১৩ সালের ২৫ ফেব্রুয়ারি পর্যন্ত প্রথম মেয়াদে ভিসি হিসেবে দায়িত্ব পালন করেন।
সমালোচনা
আবদুস সোবহান ভিসি থাকাকালীন ২ মেয়াদেই তার বিরুদ্ধে অবৈধ জনবল নিয়োগে, অনিয়ম ও স্বজনপ্রীতির অভিযোগ উঠে।
রাখালদাস মজুমদার
রাখালদাস মজুমদার (২১ ডিসেম্বর ১৮৩২ — ১৮৮৭) একজন বাঙালি লেখক ও সম্পাদক।
অবদান
ব্রিটিশ ভারতে, হুগলি জেলার চন্দননগরে জন্মগ্রহণ করেন রাখালদাস। হুগলি কলেজিয়েট স্কুলে পড়াশোনা করেন। মহর্ষি দেবেন্দ্রনাথের প্রেরণায় ব্ৰাহ্মধর্মে দীক্ষিত হন তিনি। ভারতীয় মহাবিদ্রোহের সময় কটকে ডেপুটি ইনস্পেক্টরস অফ স্কুলস পদে চাকরি করতেন। ১৮৬১ সালে ইংল্যান্ড যান ও সেখানে লন্ডন ইউনিভার্সিটি কলেজে সংস্কৃত ও বাংলার অধ্যাপকরূপে কাজ করেন। বাঙালীদের মধ্যে তিনিই প্ৰথম এই গৌরবের অধিকারী। ১৮৬২ সালে লন্ডন বিশ্ববিদ্যালয় থেকে আইন পাশ করে ভারতে ফেরেন। ১৮৫০ সালে দূরবীক্ষণবাদ নামে সাময়িকপত্র সম্পাদনা করেন। তিনি শ্ৰীরামচরিত নামক গ্রন্থ রচনা করেন ও রাজা রামমোহন রায় রচিত গ্রন্থের অনুবাদ করে লেখেন Precepts of Jesus বইটি।
হেলেনা বোনাম কার্টার
হেলেনা বোনাম কার্টার সিবিই (ইংরেজি: Helena Bonham Carter, জন্ম: ২৬শে মে ১৯৬৬) হলেন একজন ইংরেজ অভিনেত্রী। তিনি স্বল্প-ব্যয়ের আর্টহাউজ ও স্বাধীন চলচ্চিত্র থেকে শুরু করে বিশাল-ব্যয়ের হলিউড চলচ্চিত্রে কাজের জন্য পরিচিত। তিনি দুইবার একাডেমি পুরস্কারের মনোনয়ন লাভ করেন, প্রথমবার দ্য উইংস অব ডাভ (১৯৯৭) চলচ্চিত্রে কেট ক্রয় চরিত্রে অভিনয়ের জন্য শ্রেষ্ঠ অভিনেত্রী বিভাগে এবং দ্বিতীয়বার দ্য কিংস স্পিচ (২০১০) চলচ্চিত্রে রাজমাতা এলিজাবেথ চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে। দ্বিতীয় ছবির জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন। এছাড়া তিনি ২০১০ সালে এনিড টেলিভিশন চলচ্চিত্রে ব্রিটিশ লেখিকা এনিড ব্লাইটন চরিত্রে অভিনয়ের জন্য শ্রেষ্ঠ অভিনেত্রী বিভাগে আন্তর্জাতিক এমি পুরস্কার লাভ করেন।
তার চলচ্চিত্র জীবন শুরু হয় লেডি জেন (১৯৮৬) চলচ্চিত্রের নাম ভূমিকায় অভিনয়ের মধ্য দিয়ে। যদিও তার অভিনীত মুক্তিপ্রাপ্ত প্রথম চলচ্চিত্র আ রুম উইথ আ ভিউ (১৯৮৫), যা লেডি জেন চলচ্চিত্রের পরে চিত্রায়ন শুরু হলেও তার দুই মাস পূর্বে মুক্তি পায়। তার অন্যান্য উল্লেখযোগ্য চলচ্চিত্র ভূমিকা হল হ্যামলেট (১৯৯০)-এ অফেলিয়া, অ্যালিস ইন ওয়ান্ডারল্যান্ড (২০১০)-এ রেড কুইন, গ্রেট এক্সপেক্টেশন্স (২০১২)-এ মিস হ্যাভিশ্যাম, সঙ্গীতধর্মী লে মিজেরাবল (২০১২)-এ মাদাম থেনার্দিয়ে।
নাট্যকলায় অবদানের জন্য ২০১২ সালে নববর্ষ সম্মাননায় তাকে কমান্ডার অব দি অর্ডার অব দ্য ব্রিটিশ এম্পায়ার (সিবিই) সম্মাননায় ভূষিত করা হয়। ২০১৪ সালে জানুয়ারি মাসে তৎকালীন ব্রিটিশ প্রধানমন্ত্রী ডেভিড ক্যামেরন বোনাম কার্টারকে ব্রিটেনের জাতীয় হলোকস্ট কমিশনে নিয়োগ দেন।
কর্মজীবন
alt=|বাম|থাম্ব|২০১১ সালে ২৬ তম সান্তা বার্বারা আন্তর্জাতিক চলচ্চিত্র উৎসবে হেলেনা বনহাম কার্টার। বোনাম কার্টারের অভিনয়ের উপর কোন প্রাতিষ্ঠানিক প্রশিক্ষণ ছিল না। তিনি একটি জাতীয় রচনা প্রতিযোগিতা (১৯৭৯) জয়ের পর সেই অর্থ দিয়ে অভিনয়শিল্পীদের স্পটলাইট ডিরেক্টরিতে যোগ দেন। তিনি ১৬ বছর বয়সে একটি টেলিভিশন বিজ্ঞাপনে কাজের মধ্য দিয়ে তার পেশাদার কর্মজীবন শুরু করেন। পাশাপাশি তিনি আ প্যাটার্ন অব রোজেস টেলিভিশন চলচ্চিত্রে ক্ষুদ্র ভূমিকায় কাজ করেন।
চলচ্চিত্র বোনাম কার্টারের প্রথম মুখ্য ভূমিকায় কাজ ছিল লেডি জেন (১৯৮৬)। এতে তিনি নাম ভূমিকায় কাজ করে সমালোচকদের কাছ থেকে মিশ্র প্রতিক্রিয়া লাভ করেন। তার প্রথম আলোচিত সাফল্য ছিল আ রুম উইথ আ ভিউ (১৯৮৫)। লেডি জেন-এর পরে ছবিটির কাজ শুরু হয়, কিন্তু দুই মাস পূর্বে মুক্তি পায়। তিনি ১৯৮৬-৮৭ সালে মিয়ামি ভাইস ধারাবাহিকের কয়েকটি পর্বে ডন জনসন অভিনীত চরিত্রে প্রেমিকার ভূমিকায় এবং ১৯৮৭ সালে ডার্ক বোগার্ডের বিপরীতে দ্য ভিশন, স্টুয়ার্ট গ্রেঞ্জারের বিপরীতে আ হ্যাজার্ড অব হার্টস্‌ এবং জন গিলগুডের বিপরীতে গেটিং ইট রাইট চলচ্চিত্রে অভিনয় করেন।
২০১০ সালে বোনাম কার্টার টম হুপার পরিচালিত দ্য কিংস স্পিচ চলচ্চিত্রে রাজমাতা এলিজাবেথ চরিত্রে অভিনয় করেন। এই কাজের জন্য তিনি প্রশংসিত হন এবং শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার ও একাডেমি পুরস্কারের মনোনয়ন লাভ করেন। তিনি তার প্রথম বাফটা পুরস্কার জয়লাভ করলেও একাডেমি পুরস্কারে মেলিসা লিওর কাছে পরাজিত হন। ২০১২ সালে তিনি ভিক্টর হুগোর উপন্যাস লে মিজেরাবল অবলম্বনে নির্মিত সঙ্গীতধর্মী চলচ্চিত্র লে মিজেরাবল-এ মাদাম থেনার্দিয়ে চরিত্রে অভিনয় করেন।
ভার্জিনিয়া বিশ্ববিদ্যালয়
ভার্জিনিয়া বিশ্ববিদ্যালয় (ইংরেজি: University of Virginia) হল কমনওয়েলথ অব ভার্জিনিয়ার একটি সরকারি গবেষণা বিশ্ববিদ্যালয়। এটি শুধুমাত্র ভার্জিনিয়া নামেও পরিচিত ১৮১৯ সালে টমাস জেফারসনের ঘোষণা অনুসারে বিশ্ববিদ্যালয়টি প্রতিষ্ঠিত হয়।
ইউনেস্কো ১৯৮৭ সালে ভার্জিনিয়াকে আমেরিকার প্রথম কলেজিয়েট বিশ্ব ঐতিহ্যবাহী স্থানের স্বীকৃতি প্রদান করে। এই বিশ্ববিদ্যালয়ের মূল গভর্নিং বডিতে ছিলেন জেফারসন, জেমস ম্যাডিসন ও জেমস মন্‌রো। এই বিশ্ববিদ্যালয় প্রতিষ্ঠার সময় মনরো মার্কিন যুক্তরাষ্ট্রের রাষ্ট্রপতি ছিলেন। পূর্বতন রাষ্ট্রপতি জেফারসন ও ম্যাডিসন ছিলেন এই বিশ্ববিদ্যালয়ের প্রথম দুই রেক্টর, এবং জেফারসন নিজে অধ্যয়নের মূল পাঠক্রম নকশা করেন।
১৯০৪ সাল থেকে ভার্জিনিয়া বিশ্ববিদ্যালয় আমেরিকান বিশ্ববিদ্যালয় সংঘের প্রথম গবেষণালব্ধ নির্বাচিত সদস্য এবং ভার্জিনিয়ার একমাত্র আমেরিকান বিশ্ববিদ্যালয় সংঘের সদস্য ছিল। বিশ্ববিদ্যালয়টি কার্নেগি ফাউন্ডেশন কর্তৃক গবেষণা বিশ্ববিদ্যালয় হিসেবে অতি উচ্চ গবেষণা প্রতিষ্ঠান হিসেবে শ্রেণিভুক্ত, এবং কলেজ বোর্ড কর্তৃক ভার্জিনিয়ার ফ্ল্যাগশিপ বিশ্ববিদ্যালয় হিসেবে বিবেচিত। বিভিন্ন বৈজ্ঞানিক মাধ্যম, যেমন সায়েন্স সাময়িকী, এই বিশ্ববিদ্যালয়ের গবেষণা কাজগুলোর স্বীকৃতি দিয়েছে এবং ২০১৫ সালের বৈশ্বিক বৈজ্ঞানিক আবিষ্কারের সেরা দশটির দুটি ছিল এই বিশ্ববিদ্যালয়ের অনুষদদের। ভার্জিনিয়া বিশ্ববিদ্যালয়ের অনুষদ ও শিক্ষার্থীরা অনেক কোম্পানি প্রতিষ্ঠা করে। উল্লেখযোগ্য উদাহরণ হল রেডিট, যাদের বার্ষিক আয় $১.৬ ট্রিলিয়ন এবং এটি বিশ্বের ১০ম বৃহত্তম অর্থনীতির সমতুল্য।
ভার্জিনিয়ার বিশ্ববিদ্যালয়ের আটটি স্নাতক ও তিনটি পেশাদারী স্কুলে ১২১টি বিভাগ রয়েছে। শিক্ষার্থীরা ৫০টি রাজ্য ও ১৪৮টি দেশ থেকে শার্লটসভিলার এই বিশ্ববিদ্যালয়ে পড়াশুনা করতে আসেন।
গৌরিকা সিং
গৌরিকা সিং (गौरिका सिंह; জন্ম: ২৬ নভেম্বর, ২০০২) নেপালের প্রথিতযশা প্রমিলা সাঁতারু। কিশোর বয়সেই সাঁতারকে ঘিরে কর্মজীবন শুরু করেন। এরপর থেকেই অনেকগুলো জাতীয় পর্যায়ের রেকর্ড গড়েন। ২০১৬ সালে ভারতের গুয়াহাটি ও শিলংয়ে অনুষ্ঠিত দক্ষিণ এশীয় গেমসে নেপালের প্রতিনিধিত্ব করেন। ঐ প্রতিযোগিতার সাঁতার বিষয়ে একটি রৌপ্য ও তিনটি ব্রোঞ্জপদক লাভ করেন তিনি।
ব্যক্তিগত জীবন
বর্তমানে যুক্তরাজ্যের লন্ডনে বসবাস করছেন তিনি। সেখানে বিশ্বমানের সাঁতারু গড়ার কারিগর নামে পরিচিত কপথল সুইমিং ক্লাবে রাইজ গর্মলে ও ক্রিস্টিন গ্রীন কোচদ্বয়ের প্রত্যক্ষ তত্ত্বাবধানে প্রশিক্ষণ গ্রহণ করেন। এছাড়াও শান্তি এডুকেশন ইনিশিয়েটিভ নেপালের (এসইআইএন) বর্তমান শুভেচ্ছা দূতের দায়িত্ব পালন করছেন তিনি। গৌরিকার ভবিষ্যতের স্বপ্ন রয়েছে অলিম্পিক চ্যাম্পিয়ন হওয়া। তার বাবা পরস সিং পেশায় একজন চিকিৎসক। গৌরিকার বিশ্বব্যাপী সফরে সহচর থেকে তাকে সহযোগিতা করে থাকেন। বর্তমানে তিনি বালিকাদের হাবেরদাশার্স আশেকস স্কুলে অধ্যয়ন করছেন। মা গরিমা রানা।
২০১৬ গ্রীষ্মকালীন অলিম্পিক
মাত্র ১৩ বছর ২৫৫ দিন বয়সে ব্রাজিলের রিও দি জানেইরোতে অনুষ্ঠিতব্য ২০১৬ সালের গ্রীষ্মকালীন অলিম্পিকে অংশ নিচ্ছেন। সাঁতার বিষয়ে অংশ নেয়ার পরপরই এ আসরের সর্বকনিষ্ঠ ক্রীড়াবিদের মর্যাদা পাবেন তিনি। মহিলাদের ১০০ মিটার ব্যাকস্ট্রোক হিটে ওয়াইল্ড কার্ড নিয়ে লড়াইয়ে অবতীর্ণ হবেন। তিনি আশাবাদী যে, নিজের গড়া ১.০৮.১২ সময়ের জাতীয় রেকর্ড ভঙ্গ করবেন তিনি।
ইউনাইটেড আর্টিস্ট্‌স
ইউনাইটেড আর্টিস্ট্‌স (ইংরেজি: United Artists) হল একটি মার্কিন চলচ্চিত্র ও টেলিভিশন বিনোদন স্টুডিও। ১৯১৯ সালে মারি পিকফোর্ড, চার্লি চ্যাপলিন, ডগলাস ফেয়ারব্যাঙ্কস ও ডি. ডব্লিউ. গ্রিফিথ এটি প্রতিষ্ঠা করেন। এই স্টুডিও প্রতিষ্ঠার ফলে তারা অন্য বাণিজ্যিক স্টুডিওর উপর নির্ভরশীল না হয়ে তাদের চলচ্চিত্রের উপর পূর্ণ নিয়ন্ত্রণ লাভ করে। ইউনাইটেড আর্টিস্ট্‌স পরবর্তী শতাব্দীতে বেশ কয়েকবার পুনঃনির্মাণ, কেনা ও বেচা হয়। বর্তমান কোম্পানিটি শুধু মূল কোম্পানির নামের উত্তরসূরি। ১৯৮১ সালে মেট্রো-গোল্ডউইন-মেয়ার (এমজিএম) স্টুডিওটিকে তাদের করে নেয়।
২০১৪ সালে ২২ সেপ্টেম্বর এমজিএম মার্ক বার্নেট ও রোমা ডাউনির বিনোদন কোম্পানি ওয়ান থ্রি মিডিয়া ও লাইটওয়ার্কার্স মিডিয়ার নিয়ন্ত্রণ লাভ করে, এবং পরে ইউনাইটেড আর্টিস্ট্‌স মিডিয়া গ্রুপ (ইউএএমজি) নামে ইউনাইটেড আর্টিস্ট্‌সের টিভি প্রযোজনা ইউনিটের যুক্ত হয়। পরের বছর ১৪ ডিসেম্বর এমজিএম ইউএএমজির পূর্ণ অধিকার লাভ করে এবং একে এমজিএম টেলিভিশন-এর সাথে যুক্ত করে।
বাধারঘাট
বাধারঘাট (Badharghat) ভারতের ত্রিপুরা রাজ্যের পশ্চিম ত্রিপুরা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বাধারঘাট শহরের জনসংখ্যা হল ৪৭,৬৬০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে বাধারঘাট এর সাক্ষরতার হার বেশি।
অসওয়েস্ট্রি টাউন ফুটবল ক্লাব
অসওয়েস্ট্রি টাউন ফুটবল ক্লাব ছিল শ্রপশায়ারের একটি ফুটবল ক্লাব, যা ভিক্টোরিয়া রোডে খেলত। তারা ১৯২৪ সালে বার্মিংহাম লীগে যোগ দেয় এবং ১৯৫৯ সালে চেশায়ার কাউন্টি লীগে র হয়ে খেলা শুরু করে। ১৯৭৫ সালে সাউদার্ন লিগে র হয়ে এবং ১৯৭৯ সালে নর্দার্ন প্রিমিয়ার লিগের হয়ে খেলে।
ক্লাবটি ১৯৮৮ সালে বন্ধ হয়ে যায়, কিন্তু ১৯৯৩ সালে ওয়েলশ ন্যাশনাল লীগে (রেক্সহ্যাম এরিয়া) খেলার মাধ্যমে তারা আবার ফুটবলে ফিরে আসে। ২০০০ থেকে ২০০৩ সাল পর্যন্ত ওয়েলসের লীগে্র হয়ে খেলে। এছাড়া পার্ক হলেও খেলেছে এবং ২০০৩ সালে টোটাল নেটওয়ার্ক সলিউশন এফসি (পূর্বে লান্স্যান্টফ্রেড এফসি নামে পরিচিত ছিল) এর সাথে দল গঠন করে। ২০০৬ সালে একীভূত হওয়া ক্লাবটির নতুন নামকরণ করা হয় দ্য নিউ সেন্টস।
পরিচালকগণ
সূত্র:
চার্লস ডারউইন
চার্লস ডারউইন (ইংরেজি ভাষায়: Charles Darwin) (১২ ফেব্রুয়ারি ১৮০৯ – ১৯ এপ্রিল ১৮৮২) ঊনিশ শতকের একজন ইংরেজ জীববিজ্ঞানী। তিনিই প্রথম প্রত্যক্ষ পর্যবেক্ষণের মাধ্যমে বিবর্তনবাদের ধারণা দেন। তিনিই সর্বপ্রথম অনুধাবন করেন যে সকল প্রকার প্রজাতিই কিছু সাধারণ পূর্বপুরুষ হতে উদ্ভূত হয়েছে এবং তার এ পর্যবেক্ষণটি সাক্ষ্য-প্রমাণ দিয়ে প্রতিষ্ঠা করেন। বিবর্তনের এই নানান শাখা-প্রশাখায় ভাগ হবার বিন্যাসকে তিনি প্রাকৃতিক নির্বাচন হিসাবে অভিহিত করেন। তার জীবদ্দশাতেই বিবর্তনবাদ একটি তত্ত্ব হিসাবে বিজ্ঞানী সমাজ ও অধিকাংশ সাধারণ মানুষের কাছে স্বীকৃতি লাভ করে, তবে ১৯৩০ থেকে ১৯৫০ এর মধ্যে বিকশিত আধুনিক বিবর্তনিক সংশ্লেষের মাধ্যমে বিবর্তন প্রক্রিয়ায় প্রাকৃতিক নির্বাচনের গুরুত্ব পূর্ণরূপে অনুধাবন করা সম্ভব হয়। পরিবর্তিত রূপে ডারউইনের বৈজ্ঞানিক আবিষ্কার ছিল জীববিজ্ঞানের একত্রীকরণ তত্ত্ব, যা জীববৈচিত্রের ব্যাখ্যা প্রদান করে।
প্রকৃতির প্রতি ডারউইনের গভীর আগ্রহের কারণে তিনি এডিনবার্গ বিশ্ববিদ্যালয়ে চিকিৎসাবিজ্ঞান অধ্যয়নে মনোযোগী ছিলেন না; বরং তিনি সামুদ্রিক অমেরুদণ্ডী প্রাণী নিয়ে গবেষণা করতে থাকেন। অতঃপর ক্যাম্ব্রিজ বিশ্ববিদ্যালয়ে অধ্যয়ন তার মধ্যকার প্রাকৃতিক বিজ্ঞানের আগ্রহকে অনুপ্রাণিত করে। এইচ এম এস বিগলে তার পাঁচ বছরব্যাপী যাত্রা তাকে একজন ভূতাত্ত্বিক হিসাবে প্রতিষ্ঠিত করে এবং বিগলের ভ্রমণকাহিনী প্রকাশিত হলে তা তাকে জনপ্রিয় লেখকের খ্যাতি এনে দেয়।
ভ্রমণকালে তার সংগৃহীত বন্যপ্রাণ ও ফসিলের ভৌগোলিক বণ্টন দেখে কৌতূহলী হয়ে ডারউইন প্রজাতির ট্রান্সমিউটেশান নিয়ে অনুসন্ধান করেন এবং ১৮৩৮ সালে তার প্রাকৃতিক নির্বাচন মতবাদটি দানা বেঁধে উঠতে শুরু করে। যদিও তিনি তার এ ধারণাটি নিয়ে কিছু প্রকৃতিবিদের সাথে আলোচনা করেছিলেন, তার বিস্তারিত গবেষণা কাজের জন্যে আরও সময়ের প্রয়োজন ছিল এবং তাকে তার প্রধান ক্ষেত্র ভূতত্ত্ব নিয়েও কাজ করতে হচ্ছিল। তিনি তার তত্ত্বটি লিখছিলেন যখন ১৮৫৮ সালে আলফ্রেড রাসেল ওয়ালেস তাকে একই ধরনের চিন্তাভাবনা সংবলিত একটি প্রবন্ধ পাঠান, যার ফলে অনতিবিলম্বে তাদের উভয়ের তত্ত্ব যৌথভাবে প্রকাশিত হয়। ডারউইনের তত্ত্ব কিছু পরিবর্তিত হয়ে প্রকৃতিতে বহুল বৈচিত্রের বৈজ্ঞানিক ব্যাখ্যা প্রদান করে। ১৮৭১ সালে তিনি মানব বিবর্তন এবং যৌন নির্বাচন নিয়ে পরীক্ষা নিরীক্ষা করেন এবং মানুষের ক্রমনোন্নয়ন, ও তারপর পরই মানুষ ও অন্যান্য প্রাণীতে অনুভূতির প্রকাশ নামে দুটি গ্রন্থ রচনা করেন। বৃক্ষ নিয়ে তার গবেষণা কয়েকটি গ্রন্থে ধারাবাহিকভাবে প্রকাশিত হয় এবং তার শেষ বইতে তিনি কেঁচো এবং মাটির উপর এদের প্রভাব নিয়ে তার গবেষণা প্রকাশ করেন।
ডারউইনের বিজ্ঞানী হিসেবে খ্যাতির কারণে তিনি ছিলেন ১৯ শতকের মাত্র পাঁচজন রাজপরিবারবহির্ভূত ব্যক্তিদের একজন যারা রাষ্ট্রীয় অন্ত্যেষ্টিক্রিয়ার সম্মান লাভ করেন। ডারউইনকে ওয়েস্টমিনস্টার অ্যাবিতে সমাহিত করা হয়, বিজ্ঞানী জন হার্শেল ও আইজ্যাক নিউটনের সমাধির পাশে।
প্রাথমিক জীবন এবং শিক্ষা
alt=Three quarter length portrait of seated boy smiling and looking at the viewer. He has straight mid-brown hair, and wears dark clothes with a large frilly white collar. In his lap he holds a pot of flowering plants|বাম|থাম্ব|[[এলেন শার্পলস|ইলেন শার্পলস ১৮১৬ সালে সাত বছর বয়সী চার্লস ডারউইনের চিত্রটি চক দ্বারা অঙ্কন করেন]] চার্লস রবার্ট ডারউইন তাঁর পরিবারিক বাড়ি, দ্য মাউন্টে ১২ ফেব্রুয়ারি ১৮০৯-এ শ্রপশায়ারের শ্রিউসবারিতে জন্মগ্রহণ করেছিলেন। তিনি ধনী সমাজের গন্যমান্য ডাক্তার এবং অর্থব্যবস্থাপক  রবার্ট ডারউইন এবং সুজানা ডারউইন (Wedgwood বিবাহ-পূর্ব) এর ছয় সন্তানের মধ্যে পঞ্চম ছিল। তাঁর পিতামহ এরাসমাস ডারউইন এবং জোসিয়াহ ওয়েডগউড উভয়ই বিশিষ্ট বিলোপকারী ছিলেন । ইরাসমাস ডারউইন তাঁর প্রকাশিত জুনোমিয়াতে (১৭৯৪) বিবর্তন ও সাধারণ বংশোদ্ভূতির সাধারণ ধারণাগুলির প্রশংসা করেছিলেন, পরে তাঁর প্রপৌত্রের দ্বারাই যা বিস্তার লাভ করে।
ডারউইন ১৮২৫ সালের গ্রীষ্মকালীন একজন শিক্ষানবিশ ডাক্তার হিসাবে তাঁর পিতাকে শ্রপশায়ারের দরিদ্রদের চিকিৎসা সেবা দিতে সাহায্য করেছিলেন। ১৮২৫ সালের অক্টোবরে তার ভাই ইরাসমাসের সাথে এডিনবার্গ মেডিকেল স্কুলে (সেই সময়ে যুক্তরাজ্যের সেরা মেডিকেল স্কুল) যাওয়ার আগে পর্যন্ত তিনি চিকিৎসা সেবা অব্যাহত রাখেন। মেডিকেল স্কুলের বক্তৃতাগুলি ডারউইনের কাছে নিস্তেজ মনে হয় এবং শল্যচিকিৎসা বিরক্তিকর বলে মনে করেছিলেন, তাই তিনি তার পড়াশুনাকে অবহেলা করেছিলেন। তিনি দক্ষিণ আমেরিকার রেইন ফরেস্টে চার্লস ওয়াটারটনের সাথে আসা একজন মুক্ত কালো দাস জন এডমনস্টনের কাছ থেকে দৈনিক প্রায় ঘন্টার হিসেবে ৪০ দিন ধরে  ট্যাক্সিডারমি শিখেছিলেন।
ডারউইন বিশ্ববিদ্যালয়ের দ্বিতীয় বছরে, প্লিনিয়ান সোসাইটিতে যোগ দিয়েছিলেন। যা ছাত্র -ছাত্রীর একটি প্রাকৃতিক-ইতিহাসের দল। এরা প্রাণবন্ত বিতর্কের সাথে জড়িত। বির্তকের মাধ্যমে যেখানে জড়বাদী গণতান্ত্রিক শিক্ষার্থীরা বৈষম্যবাদী ধর্মীয় ধারণাগুলিকে বিজ্ঞান দিয়ে চ্যালেঞ্জ করা হত।  তিনি রবার্ট এডমন্ড গ্রান্টের ফরথ অফ ফर्थ-এ সামুদ্রিক মেরুদন্ডির শারীরবৃত্ত এবং জীবনচক্র সম্পর্কে তদন্তে সহায়তা করেছিলেন। সহয়তা করতে গিয়ে তিনি দেখেন যে ঝিনুকের খোলে পাওয়া কালো বীজগুলি আসলে ছিল স্কেট নামক জোঁকের ডিম। পরে ২৭ শে মার্চ ১৮২৭ সালে প্লিনিয়ায় তাঁর নিজস্ব আবিষ্কার উপস্থাপন করেছিলেন। একদিন, গ্রান্ট লামার্কের বিবর্তনমূলক ধারণার প্রশংসা করেছিলেন। ডারউইন গ্রান্টের দু: সাহসিকতায় অবাক হয়েছিলেন, কিন্তু সম্প্রতি তাঁর দাদা ইরসমাসের জার্নালেও একই ধরনের ধারণা পড়েছিলেন। ডারউইন রবার্ট জেমসন এর প্রাকৃতিক ইতিহাস সম্পর্কে উদাস ছিলেন। যেখানে ভূতত্ত্বসহ নেপচুনিজম এবং প্লুটোনিজমের  মধ্যে বিতর্ক হত। তিনি উদ্ভিদের শ্রেণিবিন্যাস শিখেছিলেন এবং বিশ্ববিদ্যালয় যাদুঘরের (তৎকালীন ইউরোপের অন্যতম বৃহত্তম যাদুঘর) সংগ্রহের কাজে সহায়তা করেছিলেন।
চিকিৎসা সংক্রান্ত গবেষণা ও পড়াশোনায় ডারউইনের অবহেলায় তার পিতা বিরক্ত হন। তিনি তাকে খ্রিস্টের কলেজ, কেমব্রিজে পাঠান ব্যাচেলর অব আর্টস ডিগ্রি লাভের জন্য যাতে করে তিনি একজন অ্যাঙ্গলিকান কান্ট্রি পারশন হতে পারেন। ডারউইন  কেমব্রিজ বিশ্ববিদ্যালয়ের সম্মান-বিতরণী পরীক্ষা য়  অযোগ্য ছিল ফলে তিনি জানুয়ারী ১৮২৮ এ সাধারণ ডিগ্রী কোর্সে যোগদান করেন। পড়াশোনার চেয়ে তিনি ঘোড়ায় চড়া ও শুটিংকেই প্রাধান্য দিয়েছিলেন। ডারউইনের তালিকাভুক্তির প্রথম কয়েক মাসের সময় তাঁর দ্বিতীয় চাচাত ভাই উইলিয়াম ডারউইন ফক্সও খ্রিস্টের চার্চে অধ্যয়নরত ছিলেন। ফক্স তাকে তার প্রজাপতি সংগ্রহের দ্বারা মুগ্ধ করেছিল, ডারউইনকে এনটমোলজির সাথে পরিচয় করিয়ে দিয়েছিল এবং তাকে বিটল সংগ্রহের জন্য প্রভাবিত করেছিল।  তিনি উদ্যোগী হয়ে এই কাজটি করেছিলেন এবং তাঁর কিছু সংগৃহিত বিটল জেমস ফ্রান্সিস স্টিফেন্সের ইলাস্ট্রেশনস অফ ব্রিটিশ এনটমোলজিতে প্রকাশিত হয়েছিল (১৮২৯–৩২)। ফক্সের মাধ্যমে ডারউইন উদ্ভিদ বিজ্ঞানী অধ্যাপক জন স্টিভেন্স হেনস্লো- এর ঘনিষ্ঠ বন্ধু এবং অনুগামী হয়েছিলেন। তিনি অন্যান্য অগ্রণী পারশন প্রকৃতিবিদের সাথে পরিচিত হন, যারা বৈজ্ঞানিক কাজকে প্রাকৃতিক ধর্মতত্ত্ব হিসেবে দেখেন। আস্তে আস্তে তিনি বুঝতে পারেন যে এরা হেনস্লোর সাথে মিশতে পারা ডন (যুক্তরাজ্যে কোন বিশ্ববিদ্যালয় বা কলেজের ফেলোশিপ প্রাপ্ত ব্যক্তিকে ডন বলা হয়)। তাঁর নিজের পরীক্ষা যখন কাছাকাছি এসেছিল, ডারউইন তার পড়াশোনায় মনোনিবেশ করেছিলেন এবং উইলিয়াম প্যালির খ্রিস্টধর্মের প্রমাণাদি (১৭৯৪) এর ভাষা ও যুক্তি দেখে আনন্দিত হন। ১৮৩১ এর জানুয়ারিতে তাঁর চূড়ান্ত পরীক্ষায় ডারউইন খুব ভাল করেছিলেন, সাধারণ ডিগ্রির জন্য ১৭৮ জন পরীক্ষার্থীর মধ্যে দশম হন।
বিগ্‌ল জাহাজে যাত্রা
thumb|400px|alt=Route from Plymouth, England, south to Cape Verde then southwest across the Atlantic to Bahia, Brazil, south to Rio de Janeiro, Montevideo, the Falkland Islands, round the tip of South America then north to Valparaiso and Callao. Northwest to the Galapagos Islands before sailing west across the Pacific to New Zealand, Sydney, Hobart in Tasmania, and King George's Sound in Western Australia. Northwest to the Keeling Islands, southwest to Mauritius and Cape Town, then northwest to Bahia and northeast back to Plymouth.|[[এইচএমএস বিগ্‌ল|বিগলের যাত্রাপথ।]]
এইচএমএস বিগ্‌লের দ্বিতীয় সমুদ্রযাত্রা পরিচালিত হয় ইংরেজ ক্যাপ্টেন রবার্ট ফিট্‌জ্‌রয় এর নেতৃত্বে। ১৮৩১ সালের ২৭শে ডিসেম্বর ইংল্যান্ডের ডেভেনপোর্ট থেকে যাত্রা শুরু করে ১৮৩৬ সালের ২রা অক্টোবর ফালমাউথ বন্দরে ফিরে আসে এইচএমএস বিগ্‌ল। এটিই দ্বিতীয় সমুদ্রযাত্রা। প্রথম সমুদ্রযাত্রারও নেতৃত্ব দিয়েছিলেন ফিট্‌জ্‌রয়। দ্বিতীয় যাত্রায় নিসর্গী তথা প্রকৃতিবিদ হিসেবে অংশ নিয়েছিলেন তরুণ চার্লস ডারউইন। এই যাত্রায়ই তিনি বিবর্তনবাদের ভিত রচনা করেন। যাত্রার বর্ণনা এবং অভিজ্ঞতা নিয়ে ডারউইন একটি বই লিখেন যার নাম দ্য ভয়েজ অফ দ্য বিগ্‌ল।
২৭ ডিসেম্বর ১৮৩১ -এ শুরু হয়ে এ সমুদ্রসযাত্রা প্রায় পাঁচ বছর চলে এবং ডারউইন ফিটজরয়ের আকাঙ্ক্ষানুযায়ী এর প্রায় পুরোটা সময় ডাঙ্গায় ভূতাত্ত্বিক ও প্রাকৃতিক ইতিহাস সংগ্রহ করে কাটান, যখন বিগল তটভূমি জরিপ করছিল। তিনি তার পর্যবেক্ষণ ও তাত্ত্বিক ধারণাগুলো যত্ন করে লিখে রাখতেন এবং নিয়মিত বিরতিতে তার সংগৃহীত নমুনা চিঠিসহ ক্যাম্ব্রিজে পাঠাতেন, যেখানে তার পরিবারকে তার লেখা দিনলিপির অনুলিপিও অন্তর্ভুক্ত হত। তার ভূতত্ত্ব, গুবরে পোকা সংগ্রহ এবং সামুদ্রিক অমেরুদণ্ডী প্রাণী ব্যবচ্ছেদ করায় দক্ষতা ছিল, কিন্তু অন্যান্য বিষয়ে তিনি একেবারেই নবীন ছিলেন এবং বিশেষজ্ঞদের মতামতের জন্যে নমুনা সংগ্রহ করতেন। অনবরত সমুদ্রপীড়ায় ভুগলেও তিনি তার অধিকাংশ প্রাণীবিজ্ঞানগত লেখা সামুদ্রিক অমেরুদণ্ডী প্রাণী সংক্রান্ত, যার শুরু হয়েছিল ধীরস্থির প্লাংক্টন সংগ্রহের মাধ্যমে।
সেন্ট জাগোর উপকূলে তাদের প্রথম যাত্রাবিরতিকালে ডারউইন আবিষ্কার করেন আগ্নেয় শিলার উঁচু চূড়ার সাদা একটি অংশে ঝিনুক রয়েছে। ফিটজরয় তাকে চার্লস লায়েলের প্রিন্সিপালস অফ জিওলজির প্রথম খণ্ডটি দিয়েছিলেন যাতে ইউনিফির্মিটারিয়ানিজম প্রক্রিয়ায় বহু বছর ধরে ভূমির ধীরে ধীরে উঁচু হওয়া অথবা নিচু হয়ে হারিয়ে যাবার প্রক্রিয়ার উল্লেখ আছে। ডারউইন লায়েলের দৃষ্টিভঙ্গি গ্রহণ করেছিলেন, ভূতত্ত্বের উপর একটি বই লেখার জন্যে চিন্তাভাবনা ও তত্ত্ব তৈরি করতে শুরু করেন। ব্রাজিলে গিয়ে ডারউইন নিরক্ষীয় বনভূমি দেখে মুগ্ধ হন, কিন্তু সেখানকার দাসপ্রথা তাকে ব্যথিত করে।
thumb|200px|right|[[এইচএমএস বিগ্‌ল|বিগলের কারিগরী চিত্রকর কনরাড মার্টেন্সের আঁকা জলরং চিত্র। এখানে দেখানো হয়েছে, বিগল জাহাজটি টিয়েরা ডেল ফুয়েগোতে জরিপ চালাচ্ছে।]]
পাতাগোনিয়ার পুনটা আলটায় পাহাড়চূড়ায় তিনি বিশাল সব বিলুপ্ত স্তন্যপায়ীর ফসিল আবিষ্কার করেন, পাশাপাশি তিনি আধুনিক সামুদ্রিক শামুকেরও দেখা পান, সে থেকে তিনি বুঝতে পারেন এ সব প্রাণী বিলুপ্ত হয়েছে সাম্প্রতিক সময়ে, বহুকাল পূর্বে কোনো মহাপ্লাবন বা অকস্মাৎ বিপর্যয়ের ফলে নয়। তিনি স্বল্প পরিচিত মেগাথেরিয়াম আবিষ্কার করেন, যার গায়ের অস্থিময় বর্ম দেখে তিনি প্রথমটায় স্থানীয় আর্মাডিলোর দানবাকার সংস্করণ ভেবেছিলেন। ইংল্যান্ডে পৌঁছানোর পর তার এসব আবিষ্কার রীতিমতো হইচই ফেলে দেয়। ভূতাত্ত্বিক বৈশিষ্ট্য ও আরো ফসিলে অনুসন্ধান করতে তিনি স্থানীয় মানুষদের সাথে আনাচে-কানাচে ঘুরে বেড়াতে লাগলেন। তিনি লায়েলের দ্বিতীয় ভল্যুমটি পড়েছিলেন এবং তার প্রজাতির সৃষ্টির কেন্দ্র ধারণাটি মেনে নিয়েছিলেন, কিন্তু তার সংগৃহীত নমুনা এবং তাদের ব্যাখ্যা লায়েলের মসৃণ অবিচ্ছিনতা এবং প্রজাতির বিলুপ্তির ধারণাকে চ্যালেঞ্জ করে।
first Beagle voyage|প্রথম বিগল অভিযানে ধরে আনা তিনজন ফুয়েগিয়কে এই অভিযানে সঙ্গে নেওয়া হয়। তারা একবছর ইংল্যান্ডে বসবাস করে এবং টিয়ারা ডেল ফুয়েগোতে তাদের মিশনারি হিসেবে ফিরিয়ে নিয়ে যাওয়া হচ্ছিল। ডারউইন তাদের বেশ মিশুক এবং সভ্য আচরণের অধিকারী মনে করতেন, কিন্তু ফুয়েগোতে তাদের আত্মীয়দের সম্পর্কে তার অভিমত ছিল করুণ, অসভ্য জংলি, গৃহপালিত পশু আর বন্য পশুর মধ্যকার পার্থক্যের মতোই ছিল সভ্য মানুষ ও তাদের ফারাক। ডারউইনের মনে হয় এ পার্থক্যের কারণ সাংস্কৃতিক পশ্চাৎপদতা, জাতিগত কোনো সীমাবদ্ধতা নয়। তার বৈজ্ঞানিক সুহৃদদের সাথে তার মতপার্থক্য গড়ে উঠতে শুরু করে, তিনি ভাবেন হয়ত মানুষ ও অন্যান্য প্রাণীর মধ্যে কিছু একটা মিল আছে। এক বছর পর ফুয়েগিয়দের সভ্য করার মিশন পরিত্যাগ করা হয়। জেরেমি বাটন নামধারী ফুয়েগিয়ান স্থানীয়দের মতো জীবনযাপন করতে শুরু করে, সে ওখানেই বিয়ে করে এবং ইংল্যান্ডে ফিরে যাবার কোনো ইচ্ছা তার মধ্যে দেখা যায় না।
ডারউইনের বিবর্তন তত্ত্বের সূচনা
alt=Three quarter length portrait of Darwin aged about 30, with straight brown hair receding from his high forehead and long side-whiskers, smiling quietly, in wide lapelled jacket, waistcoat and high collar with cravat.|থাম্ব|তরুণ বয়সে চার্লস ডারউইন বৈজ্ঞানিক অভিজাতদের সাথে যোগ দিয়েছিলেন। [[জর্জ রিচমন্ড (চিত্রশিল্পী)|জর্জ রিচমন্ডের প্রতিকৃতি।]] ১৮৮৩ সালের ডিসেম্বর মাসে ডারউইন ইংল্যান্ডে ফিরে আসার আগেই, তিনি ইতিমধ্যে বৈজ্ঞানিক সমাজে একজন খ্যাতিমান ব্যক্তি হয়েছিলেন কারণ নির্বাচিত প্রকৃতিবিদদের জন্য ডারউইনের ভূতাত্ত্বিক চিঠিপত্র প্রকাশ করে হেনস্লো তাঁর প্রাক্তন ছাত্রের খ্যাতি বর্ধন করেছিলেন। ১৮৩৬ সালের ২ অক্টোবর জাহাজটি কর্নওয়ালের ফালমাউথে নোঙর করে। ডারউইন তত্ক্ষণাত্ শ্রুজবারীতে তাঁর বাড়ি যাবার জন্য এবং আত্মীয়স্বজনদের দেখার জন্য দীর্ঘ কোচ যাত্রা শুরু করেছিলেন। এরপরে তিনি হেনস্লোকে দেখার জন্য কেমব্রিজের দিকে তড়িঘড়ি করে ছুটে যান। হেনস্লো তাকে ডারউইনের প্রাণীর সংগ্রহগুলি তালিকাভুক্ত করার জন্য এবং বোটানিকাল নমুনাগুলি গ্রহণের জন্য বিভিন্ন প্রকৃতিবিদদের আমন্ত্রন দেওয়ার পরামর্শ দিয়েছিলেন। ডারউইনের বাবা বিনিয়োগের আয়োজন করেছিলেন, তার পুত্রকে একটি স্ব-অর্থায়িত ভদ্রলোক বিজ্ঞানী হিসাবে সক্ষম করেছিলেন, এবং উচ্ছ্বসিত ডারউইন লন্ডনের সংস্থাগুলির কাছে গিয়েছিলেন এবং সংগ্রহগুলি বর্ণনা করার জন্য বিশেষজ্ঞদের সন্ধান করেছিলেন। ব্রিটিশ প্রাণিবিজ্ঞানীদের সেই সময়ে প্রচুর কাজের ঘাটতি ছিল। প্রাকৃতিক ইতিহাস সংগ্রহ ব্রিটিশ সাম্রাজ্যের সর্বত্র উত্সাহিত হওয়ার এবং নমুনাগুলি কেবল সংরক্ষণের মধ্যেই থেকে যাওয়ার আশঙ্কা ছিল।
চার্লস লাইল ২৯ ই অক্টোবর আগ্রহের সাথে প্রথমবারের মতো ডারউইনের সাথে দেখা করেছিলেন এবং শীঘ্রই তাকে আসন্ন শারীরবৃত্তবিদ রিচার্ড ওউনের সাথে পরিচয় করান, যিনি রয়্যাল কলেজ অফ সার্জনসের ডারউইনের জীবাশ্মের হাড়ের কাজ করার সুযোগ পেয়েছিলেন। হাড়গুলো পরে চিহ্নিত করা হয় - বিশাল বিলুপ্ত স্থল স্লথ সেই সাথে মেগাথেরিয়াম (Megatherium), অজানা একটি প্রায় সম্পূর্ণ কঙ্কাল পাওয়া যায় স্কিলিডোথেরিয়াম (Scelidotherium) এবং একটি জলহস্তী আকারের তীক্ষ্ণদন্তী প্রাণী র মস্তক যা টক্সোডন (Toxodon) নামক একটি দৈত্য প্রতিম ক্যাপিবারার (Capybara) সদৃশ। বর্মসদৃশ খণ্ডগুলি প্রকৃতপক্ষে গ্লিপডডনের মত একটি বিশাল আর্মাদিলো জাতীয় প্রাণীর, যেমন ডারউইন প্রাথমিকভাবে ভেবেছিলেন। এই বিলুপ্ত প্রাণীগুলি দক্ষিণ আমেরিকার জীবিত প্রজাতির সাথে সম্পর্কিত ছিল।
মার্চের গোড়ার দিকে, ডারউইন এই কর্মক্ষেত্রের নিকটবর্তী হবার জন্য লন্ডনে চলে গিয়েছিলেন, লাইলের বিজ্ঞানী বিশেষজ্ঞদের সামাজিক সভায় যোগ দিয়েছিলেন। সেখানে চার্লস ব্যাবেজের মতো বিজ্ঞানী ছিল যিনি ঈশ্বরকে আইনের প্রোগ্রামার হিসাবে বর্ণনা করেছিলেন। ডারউইন তাঁর মুক্তচিন্তার ভাই ইরাসমাসের সাথে ছিলেন।
অতিরিক্ত কাজ, অসুস্থতা এবং বিবাহ
এই নিবিড় অধ্যয়নের বিকাশ করার সময় ডারউইন আরও বেশি কাজে নিরস্ত হয়ে পড়েছিলেন। তবুও তার জার্নালে পুনরায় লেখালেখি করার পাশাপাশি তিনি তার সংগ্রহগুলি সম্পর্কিত বিশেষজ্ঞের প্রতিবেদন সম্পাদনা এবং প্রকাশ করতে পেরেছিলেন এবং হেনস্লোর সহায়তায় জুওলজি অব দ্যা এইচএমএস বিগলের ভয়েজ -এর এই বহু-ভলিউমের বই স্পনসর করার জন্য £১০০০ পাউন্ডের একটি ট্রেজারি অনুদান পেয়েছিলেন, যা ২০১৯ সালের হিসেবে প্রায় £৯২০০০ পাউন্ডের সমান । তিনি ভূতত্ত্ব সম্পর্কিত তাঁর পরিকল্পনামূলক বইগুলিও উক্ত তহবিলে অর্ন্তগত করেছিলেন এবং প্রকাশকের সাথে অবাস্তব তারিখগুলিতে সম্মত হন। ভিক্টোরিয়ার যুগ শুরু হওয়ার সাথে সাথে ডারউইন তার জার্নালটি লিখতে চাপ দিয়েছিলেন এবং ১৮৩৭ সালের আগস্টে প্রিন্টিং প্রুফ সংশোধন শুরু করেন।
ডারউইন চাপের মধ্যে কাজ করার সাথে সাথে তার স্বাস্থ্যের ক্ষতি হয়। ২০ সেপ্টেম্বর তিনি "হৃদযন্ত্রের অস্বস্তিকর ধড়ফড়ানিতে" আক্রান্ত হন, তাই তার চিকিত্সকরা তাকে "সমস্ত কাজ বন্ধ করে" এবং কয়েক সপ্তাহের জন্য দেশে থাকতে অনুরোধ করেছিলেন। শ্র্যসবারীর সাথে দেখা করার পরে তিনি স্টাফোর্ডশায়ারের মেয়ার হলে তার ওয়েডগউড আত্মীয়দের সাথে যোগ দিয়েছিলেন, তবে তারা তাঁকে অনেক বিশ্রাম দেওয়ার থেকেও তাঁর ভ্রমণের গল্পের জন্য খুব আগ্রহী ছিলেন। ডারউইনের চেয়ে নয় মাস বড় তার কমনীয়, বুদ্ধিমান এবং সংস্কৃতীবান চাচাত বোন এমা ওয়েডগউড তাঁর অক্ষম চাচীকে নার্সিং করছিলেন। তাঁর চাচা জোশিয়া একটি এলাকা দেখান যেখানে সিন্ডার (একধরনের আগ্নেয়গিরি পাথর) দোআশ মাটিতে অদৃশ্য হয়ে গিয়েছিল এবং ইঙ্গিত করে বলেন যে এই কাজ কেঁচোর হতে পারে। এ থেকে ডারউইন "একটি নতুন এবং গুরুত্বপূর্ণ তত্ত্ব" সম্পর্কে উৎসাহিত হন। পরে ডারউইন মাটি গঠনে কেচোর ভূমিকার উপর জিওলজিক্যাল সোসাইটিতে তত্ত্ব উপস্থাপন করেন ১ নভেম্বর ১৮৩৭ সালে। alt=Three quarter length portrait of woman aged about 30, with dark hair in centre parting straight on top, then falling in curls on each side. She smiles pleasantly and is wearing an open necked blouse with a large shawl pulled over her arms|থাম্ব|ডারউইন তার চাচাত বোন, এমা ওয়েডগউডকে বিয়ে করেন উইলিয়াম হিওয়েল ডারউইনকে ভূতাত্ত্বিক সোসাইটির সেক্রেটারির দায়িত্ব নিতে চাপ দিয়েছিলেন। প্রাথমিকভাবে কাজটি নিতে অস্বীকার করার পরে, তিনি ১৮৩৮ সালের মার্চ মাসে এই পদটি গ্রহণ করেন। বিগল রিপোর্টগুলি লেখার ও সম্পাদনার ঝামেলা সত্ত্বেও ডারউইন বিশেষজ্ঞ প্রকৃতিবিদদের এবং প্রশ্নহীনভাবে কৃষক এবং কবুতর ফ্যানসিয়ারদের মতো বাছাই প্রজননে ব্যবহারিক অভিজ্ঞতা সম্পন্ন লোকদের জিজ্ঞাসা করার প্রতিটি সুযোগ নিয়ে ট্রান্সমিউটেশন নিয়ে উল্লেখযোগ্য অগ্রগতি সাধন করেছিলেন। সময়ের সাথে সাথে, তার গবেষণা তার আত্মীয় এবং শিশু, পরিবারের কর্মচারী, প্রতিবেশী, উপনিবেশবাদী এবং প্রাক্তন শিপমেটদের কাছ থেকে প্রাপ্ত তথ্যের উপর দৃষ্টি আকর্ষণ করেছিল। তিনি শুরু থেকেই তাঁর অনুমানগুলিতে মানবজাতির অন্তর্ভুক্তি করেছিলেন এবং ১৮৩৮ সালের ২৮ শে মার্চ চিড়িয়াখানায় একটি ওরাংওটাং দেখে তার শিশুসুলভ আচরণের বিষয়টি টীকা নিয়েছিলেন।
এই মারাত্মক চাপের ফলে তিনি বেশ ক্ষতিগ্রস্ত হয়েছিলেন এবং জুনের মধ্যেই তিনি পেটের সমস্যা, মাথা ব্যথা এবং হার্টের অসুবিধার লক্ষণগুলি দেখতে পান। তিনি শেষ পর্যন্ত বেশ কয়েকদিন ধরে বিছানায় শায়িত ছিলেন। এরপর থেকে সারাজীবনই, তিনি বার বার পাকস্থলীর ব্যথা, বমি বমি ভাব, গুরুতর ফোঁড়া, বুক ধড়ফড়ানি, কাঁপুনি এবং অন্যান্য উপসর্গগুলিতে ভুগতে থাকেন। বিশেষত স্ট্রেসের সময় যেমন সভাগুলিতে যোগ দেওয়া বা সামাজিক যোগাযোগের সময়। ডারউইনের অসুস্থতার কারণ অজানা থেকে যায়, এবং চিকিৎসা করার চেষ্টা করে কেবলমাত্র ক্ষণিকের সাফল্য আসে।
২৩ শে জুন, তিনি বিরতি নিয়ে স্কটল্যান্ডে "ভূতাত্ত্বিকীকরণ" করেছিলেন। তিনি তিনটি উচ্চতায় পাহাড়ের সমান্তরাল "রাস্তা" কাটা দেখতে গৌরবময় আবহাওয়ায় গ্লেন রায়ের সাথে দেখা করেছিলেন। পরে তিনি তার দৃষ্টিভঙ্গি প্রকাশ করেছিলেন যে এগুলি সামুদ্রিক উত্থিত সৈকত ছিল, তবে তার পরে মেনে নিতে হয়েছিল যে এগুলি আসলে একটি অগ্রবর্তী হ্রদের তীর ছিল।
টীকা
I. ডারউইন একজন বিশিষ্ট প্রকৃতিবিদ, ভূতত্ত্ববিদ, জীববিজ্ঞানী এবং লেখক ছিলেন। গ্রীষ্মের পরে একজন চিকিত্সক সহকারী (তার বাবাকে সহায়তা করা) হিসেবে কাজ করেন এবং দুই বছর মেডিকেল ছাত্র থাকার পরে, তিনি একজন ধর্মযাজক হিসাবে যোগ্যতা অর্জনের জন্য ও সাধারণ ডিগ্রির জন্য ক্যামব্রিজে গিয়েছিলেন। তিনি ট্যাক্সাইডারমি বিষয়েও প্রশিক্ষণ পেয়েছিলেন।
II. Robert FitzRoy was to become known after the voyage for biblical literalism, but at this time he had considerable interest in Lyell's ideas, and they met before the voyage when Lyell asked for observations to be made in South America. FitzRoy's diary during the ascent of the River Santa Cruz in Patagonia recorded his opinion that the plains were raised beaches, but on return, newly married to a very religious lady, he recanted these ideas.
III. In the section "Morphology" of Chapter XIII of On the Origin of Species, Darwin commented on homologous bone patterns between humans and other mammals, writing: "What can be more curious than that the hand of a man, formed for grasping, that of a mole for digging, the leg of the horse, the paddle of the porpoise, and the wing of the bat, should all be constructed on the same pattern, and should include the same bones, in the same relative positions?" and in the concluding chapter: "The framework of bones being the same in the hand of a man, wing of a bat, fin of the porpoise, and leg of the horse … at once explain themselves on the theory of descent with slow and slight successive modifications."
IV. In On the Origin of Species Darwin mentioned human origins in his concluding remark that "In the distant future I see open fields for far more important researches. Psychology will be based on a new foundation, that of the necessary acquirement of each mental power and capacity by gradation. Light will be thrown on the origin of man and his history."
In "Chapter VI: Difficulties on Theory" he referred to sexual selection: "I might have adduced for this same purpose the differences between the races of man, which are so strongly marked; I may add that some little light can apparently be thrown on the origin of these differences, chiefly through sexual selection of a particular kind, but without here entering on copious details my reasoning would appear frivolous."
In The Descent of Man of 1871, Darwin discussed the first passage: "During many years I collected notes on the origin or descent of man, without any intention of publishing on the subject, but rather with the determination not to publish, as I thought that I should thus only add to the prejudices against my views. It seemed to me sufficient to indicate, in the first edition of my 'Origin of Species,' that by this work 'light would be thrown on the origin of man and his history;' and this implies that man must be included with other organic beings in any general conclusion respecting his manner of appearance on this earth." In a preface to the 1874 second edition, he added a reference to the second point: "it has been said by several critics, that when I found that many details of structure in man could not be explained through natural selection, I invented sexual selection; I gave, however, a tolerably clear sketch of this principle in the first edition of the 'Origin of Species,' and I there stated that it was applicable to man."
V. See, for example, WILLA volume 4, Charlotte Perkins Gilman and the Feminization of Education by Deborah M. De Simone: "Gilman shared many basic educational ideas with the generation of thinkers who matured during the period of "intellectual chaos" caused by Darwin's Origin of the Species. Marked by the belief that individuals can direct human and social evolution, many progressives came to view education as the panacea for advancing social progress and for solving such problems as urbanisation, poverty, or immigration."
VI. See, for example, the song "A lady fair of lineage high" from Gilbert and Sullivan's Princess Ida, which describes the descent of man (but not woman!) from apes.
VII. Darwin's belief that black people had the same essential humanity as Europeans, and had many mental similarities, was reinforced by the lessons he had from John Edmonstone in 1826. Early in the Beagle voyage, Darwin nearly lost his position on the ship when he criticised FitzRoy's defence and praise of slavery. He wrote home about "how steadily the general feeling, as shown at elections, has been rising against Slavery. What a proud thing for England if she is the first European nation which utterly abolishes it! I was told before leaving England that after living in slave countries all my opinions would be altered; the only alteration I am aware of is forming a much higher estimate of the negro character." Regarding Fuegians, he "could not have believed how wide was the difference between savage and civilized man: it is greater than between a wild and domesticated animal, inasmuch as in man there is a greater power of improvement", but he knew and liked civilised Fuegians like Jemmy Button: "It seems yet wonderful to me, when I think over all his many good qualities, that he should have been of the same race, and doubtless partaken of the same character, with the miserable, degraded savages whom we first met here."
In the Descent of Man, he mentioned the similarity of Fuegians' and Edmonstone's minds to Europeans' when arguing against "ranking the so-called races of man as distinct species".
He rejected the ill-treatment of native people, and for example wrote of massacres of Patagonian men, women, and children, "Every one here is fully convinced that this is the most just war, because it is against barbarians. Who would believe in this age that such atrocities could be committed in a Christian civilized country?"
VIII. Geneticists studied human heredity as Mendelian inheritance, while eugenics movements sought to manage society, with a focus on social class in the United Kingdom, and on disability and ethnicity in the United States, leading to geneticists seeing this as impractical pseudoscience. A shift from voluntary arrangements to "negative" eugenics included compulsory sterilisation laws in the United States, copied by Nazi Germany as the basis for Nazi eugenics based on virulent racism and "racial hygiene".
IX. David Quammen writes of his "theory that [Darwin] turned to these arcane botanical studies – producing more than one book that was solidly empirical, discreetly evolutionary, yet a 'horrid bore' – at least partly so that the clamorous controversialists, fighting about apes and angels and souls, would leave him... alone". David Quammen, "The Brilliant Plodder" (review of Ken Thompson, Darwin's Most Wonderful Plants: A Tour of His Botanical Legacy, University of Chicago Press, 255 pp.; Elizabeth Hennessy, On the Backs of Tortoises: Darwin, the Galápagos, and the Fate of an Evolutionary Eden, Yale University Press, 310 pp.; Bill Jenkins, Evolution Before Darwin: Theories of the Transmutation of Species in Edinburgh, 1804–1834, Edinburgh University Press, 222 pp.), The New York Review of Books, vol. LXVII, no. 7 (23 April 2020), pp. 22–24. Quammen, quoted from p. 24 of his review.
উপাত্ত সংকোচন
উপাত্ত সং‌কোচন বা ডাটা ক‌ম্প্রেশন হ‌লো সংকেত প্র‌ক্রিয়াকরণ, উৎস কো‌ডিং বা বিট-হার হ্রাস করা যা আসল উপস্থাপ‌নের চে‌য়ে কিছু বিট ব্যবহার ক‌রে এন‌কো‌ডিং তথ্য অন্তর্ভুক্ত করে। সংকোচন হ‌তে পা‌রে হ্রাসমূলক বা হ্রাসহীন সং‌কোচ‌নের এক‌টি। হ্রাসমূলক সংকোচনে অপ্র‌য়োজনীয় তথ্য চি‌হ্নিত করে বাদ দি‌য়ে কিট হ্রাস করা হয়। তথ্যের হ্রাসহীন সংকোচনে কো‌নো তথ্য হ্রাস পায় না। হ্রাসমূলক সংকোচনে অপ্র‌য়োজনীয় বা কম প্র‌য়োজনীয় তথ্য হ্রা‌সের মাধ্য‌মে বিট হ্রাস ক‌রে।
উপাত্ত ফাইলের আকার হ্রাসের প্রক্রিয়া প্রায়ই উপাত্ত সং‌কোচন হিসাবে উল্লেখ করা হয়। তথ্য রুপান্ত‌রের ক্ষে‌ত্রে, এ‌টি‌কে সোর্স কো‌ডিং বলা হয়। ত‌থ্যের উৎ‌সে এন‌কো‌ডিং করা হয় সে‌টি‌কে সঞ্চ‌িত বা রুপান্ত‌রিত করার পূ‌র্বে। ত্রুটি শনাক্তকরণ বা সং‌শোধন বা লাইন কো‌ডিং এর ক্ষে‌ত্রে সোর্স ক‌োডিং‌কে চ্যানেল কো‌ডিং এর সা‌থে মি‌লি‌য়ে ফেলা ঠিক না, সে‌টি শুধু তথ্য‌কে সং‌কে‌তে রুপান্ত‌রের ক্ষে‌ত্রে প্রয‌োজ্য।
সং‌কোচন কার্যকরী কারণ এটি রি‌সোর্স হ্রাস ক‌রে যা তথ্য সংরক্ষণ বা প্রেরণের জন্য প্র‌য়োজন। কম্পিউটেশনাল রিসোর্সগুলি সং‌কোচন প্রক্রিয়ায় হ্রাস করা হয় এবং সাধারণত, এ প্র‌ক্রিয়‌ার বিপরীত (ডিম্প্রেসেশন)। উপাত্ত সং‌কোচন এক‌টি স্পেস-টাইম জটিলতার ট্রেড-অফ এর বিষয়। উদাহরণস্বরুপ, ভি‌ডিও‌টি‌কে যথেষ্ট তাড়াতা‌ড়ি ডিকম্প্রেস করার জন্য এক‌টি কম্প্রেশ‌ন প‌রিকল্পনায় ব্যায়বহুল হার্ডওয়্যার প্র‌য়োজন হ‌তে পা‌রে ভি‌ডিও ডিক‌ম্প্রেশন হওয়ার সময় দেখার জন্য, আর ‌‌দেখার আ‌গে ভি‌ডিও‌কে সম্পূর্ণ ডিকম্প্রেশ করার অপশন‌টি হ‌তে পা‌রে অসু‌বিধাজনক বা এ‌তে অ‌তি‌রিক্ত স্টো‌রেজ প্র‌য়োজন। ডাটা ক‌ম্প্রেশ‌নের নকশা প‌রিকল্পনা ট্রেড-অ‌ফগু‌লোর বি‌ভিন্ন বিষয়সমূ‌হের অন্তর্ভুক্ত, সং‌কোচ‌নের মাত্রাসহ, গ‌তি‌বি‌ধি উপস্থা‌পিত হয় (হ্রাসমূলক ডাটা ক‌ম্প্রেসন ব্যবহা‌রের সময়), আর ডাটা কম্প্রেশ বা ডিকম্প্রেশ বর‌তে গণনীয়‌ রি‌সোর্স প্র‌য়োজন হয়।
হ্রাসহীন
হ্রাসহীন উপাত্ত সং‌কোচন কো‌নো তথ্য না হা‌রি‌য়ে উপাত্ত‌কে পুণরায় উপস্থাপ‌নের জন্য সাধারণত প‌রিসংখ্যানগত বি‌য়োজ্যকে কা‌জে লাগায়, সূতরাং প্র‌ক্রিয়া‌টি প্র‌তিবর্তন‌যোগ্য। হ্রাসহীন উপাত্ত সং‌কোচন সম্ভব কারণ প্রকৃত-পৃ‌থিবীর অধিকাংশ উপাত্তই প‌রিসংখ্যানগত বি‌য়োজ্য পদর্শণ ক‌রে। উদাহরণস্বরুপ, কো‌নো ছ‌বিতে র‌ঙের এমন অংশ থাকতে পা‌রে যা বি‌ভিন্ন পি‌ক্সেল অনুযায়ী প‌রিবর্তন হয় না; "লাল পি‌ক্সেল,..." এর প‌রিবর্তে উপাত্ত‌টি হয়‌তো "২৭৯ লাল পি‌ক্সেলস" হি‌সে‌বে এন‌কোড হ‌বে। এ‌টি রান-‌লেনথ এনকো‌ডিং‌য়ের এক‌টি মৌ‌লিক উদাহরণ। বি‌য়োজ্য অপসার‌নের মাধ্য‌মে ফাইলের আকার কমা‌নোর অ‌নেক পদ্ধ‌তি আ‌ছে।
লেম‌পেল-‌জিভ (এল জেড) পদ্ধ‌তিগুলো হ্রাসহীন সং‌কোচন জন্য পৃ‌থিবীর সব‌চে‌য়ে জন‌প্রিয় অ্যাল‌গো‌রিদমগু‌লোর অন্তর্ভুক্ত। নিঃসৃতকরণ হ‌চ্ছে গ‌তি ডিকম্প্রেশ‌ন, রে‌টিও সং‌কোচ‌নের জন্য এল ‌জেড অপ‌টিমাইজড এর উপর এক‌টি প‌রিবর্তন, কিন্ত এ‌তে সং‌কোচন ধীরগ‌তির হয়ে যে‌তে প‌া‌রে। নিঃ সৃতকরন ব্যকহার করা হয় পিকে‌জিপ, জি‌জিপ এবং পিএন‌জি‌তে। লেমপেল-‌জিভ-ও‌য়েলচ জিআইএফ ছ‌বি‌তে, প্রোগ্রা‌ম যেমন, পি‌কে‌জিপে, হার্ডওয়্যার ডিভা‌ইস যেমন, ম‌ডেমে ব্যবহৃত হয়। এল জেড সংকোচন এক‌টি তালিকা-মূলীয় নকশা ব্যবহার ক‌রে যেখা‌নে লি‌খিত বিষয় হ‌চ্ছে পুনঃরাবৃ‌ত্তির জন্য বা‌তিল উপা‌ত্তের সূত্র। বে‌শিরভাগ এল জেড সং‌কোচন ইনপু‌টের দিক দি‌য়ে পূ‌র্বের উপাত্ত ‌থে‌কে তা‌লিকাটি প্রগ‌তিশীলভা‌বে তৈ‌রি হয়। তা‌লিকা নি‌জেই প্রায় হুফ‌মেন এন‌কো‌ডেড হয়। বর্তমানে যে এল জেড-মূলীয় কো‌ডিং ভা‌লো কাজ কর‌ছে সেগু‌লো হ‌চ্ছে ব্রো‌তি আর এল জেড এক্স। এল জেড এক্স মাই‌ক্রোসফ‌টের সিএ‌বি ফর‌মে‌টে ব্যবহৃত হয়।